La meva recerca se centra en estudis epidemiològics de la malària, una malaltia transmesa per mosquits i causada pel paràsit Plasmodium.
Estudiem la transmissió de la malària a Papua Nova Guinea (PNG), un dels països amb més malària del Pacífic.
A PNG co-existeixen les dues espècies principals que causen malària en humans: P. falciparum i P. vivax.
El control i eliminació del P. vivax presenta reptes únics, ja que té l'habilitat de causar recaigudes mesos després de la infecció original.
Per tal d'aconseguir l'objectiu d'eliminar la malària a la zona d'Àsia-Pacífic el 2030, calen doncs noves evidències sobre com controlar la malària de forma efectiva i sobre com eliminar-la en un context tan únic com és PNG.
L'Institut de Salut Global de Barcelona (ISGlobal) és un dels principals executors d'un programa de control i eliminació de la malària a les illes de Lihir, un grup d'illes remotes de PNG, molt afectades per la malària.
Actualment, estic caracteritzant la transmissió de la malària i el risc d'importació d'aquesta malaltia a les illes de Lihir.
Els pròxims anys, treballarem per generar evidències sobre una estratègia efectiva per eliminar la malària a Lihir, incloent-hi l'avaluació de nous tests de diagnostic més sensibles, tot plegat amb l'objectiu d'informar els esforços provincials i nacionals per acabar amb aquesta malaltia.
El càncer és un dels principals problemes de salut pública i una de les principals causes de mort a tot el món.
En particular, ha estat la segona causa de mort a Catalunya, Espanya, Europa i Estats Units.
Tot i que el càncer es pot presentar a qualsevol edat, l'envelliment és un dels principals factors de risc per al seu desenvolupament.
L'envelliment és un complex procés de múltiples etapes no gaire compres que s'associa amb la disminució funcional gradual d'òrgans i sistemes.
A més, es produeixen canvis epigenètics depenents de l'edat, cosa que indica que la regulació epigenètica també pot tenir un paper important en l'envelliment.
S'han observat canvis similars a nivell cel·lular en un mecanisme conegut com a senescència.
Aquest mecanisme és una resposta cel·lular que limita la proliferació de cèl·lules envellides o danyades, comportant-se com un mecanisme supressor del tumor i els esdeveniments de transformació condueixen a escapar-se'n.
La leucèmia limfocítica crònica i la leucèmia mieloide aguda són els tipus de leucèmies més freqüents i tenen edats mitjanes en el diagnòstic de 68 anys.
Tots dos tenen una baixa incidència en la població jove i augmenten amb l'edat.
Així, és important explorar nous enfocaments per comprendre els mecanismes d'envelliment que afavoreixen aquest tipus de leucèmies, desvelant així noves molècules diana per al tractament i la prevenció.
Ens proposem explorar el perfil epigenètic de senescència en cèl·lules leucèmiques, l'impacte dels fàrmacs que promouen la mort de les cèl·lules senescents en pacients i el desenvolupament de leucèmia mieloide aguda en model animal espontani.
Aquest projecte relacionarà l'epigenètica del càncer amb senescència, envelliment i leucemogènesi.
L'exposició a la contaminació atmosfèrica s'ha associat amb diversos problemes de salut físics, com són les malalties cardiovasculars i respiratòries.
Recerca més recent ha relacionat també la contaminació atmosfèrica amb la salut psicològica, incloent ansietat, depressió, problemes de comportament i un menor desenvolupament cognitiu.
No obstant, es requereix més recerca en aquest àmbit per reforçar l'evidència.
Els trastorns de depressió i ansietat són més comuns entre les dones que el homes.
L'Organització Mundial de la Salut estima que, a Espanya, la prevalença entre les dones de l'ansietat és del 7.8% i de la depressió del 5.4%.
Aquestes xifres tenen unes implicacions serioses a nivell individual i de salut pública.
En el cas de les dones embarassades, a part de com afecta al seu propi benestar, la ansietat i la depressió durant l'embaràs pot afectar el desenvolupament cognitiu i del cervell del fetus.
Durant l'embaràs, el desenvolupament del cervell és molt sensible als factors ambientals a través de la mare (per exemple, deficiències nutricionals, exposició a contaminació atmosfèrica, etc), que poden condicionar que els infants puguin arribar a desenvolupar el seu cervell al màxim potencial en l'edat adulta.
A PRESSURE, volem avaluar l'associació entre la contaminació atmosfèrica i el soroll i els símptomes de depressió i ansietat durant l'embaràs.
També volem determinar com la depressió i/o ansietat de la mare pot modificar la relació entre contaminació atmosfèrica i desenvolupament del cervell del fetus.
A PRESSURE treballarem amb dades de la cohort BiSC ( https://www.projectebisc.org/ ) en la qual estem avaluant de forma extensiva i acurada l'exposició d'aproximadament 1000 dones embarassades a la contaminació atmosfèrica, el soroll i altres factors ambientals durant tot l'embaràs.
També estem avaluant els seus símptomes d'ansietat i depressió a través de tests validats a diferents moments de l'embaràs i després del part.
A més a més, estudiem el desenvolupament cerebral del fetus i del nadons amb neurosonografies (al 3er trimestre de gestació) i, en una submostra, amb ressonàncies magnètiques quan el nadó té un mes d'edat.
La pandèmia de la COVID-19 ha canviat les nostres vides deforma inesperada.
La situació viscuda durant una pandèmia, que inclou confinament, distància física i també preocupació i inseguretat econòmica pot tenir efectes negatius per la salut mental materna i de la descendència.
És important entendre aquest impacte a la salut mental materna per establir una gestió adequada de les mesures de confinament en una població vulnerable com són les dones embarassades i les mares amb un part recent.
Dins dels projectes BiSC iPRESSURE volem estudiar i descriure la evolució temporal de l'estrès durant i després del confinament d'aquesta població vulnerable i identificar els principals factors que expliquen els nivells d'estrès.
Les demències neurodegeneratives (NDs) es caracteritzen per la presència de dèficits cognitius i/o de conducta que afecten les activitats de la vida diària.
El seu diagnòstic diferencial es basa en tests neuro-psicològics, tècniques d'imatge cerebral i anàlisis de biomarcadors de fluids, especialment del líquid cefaloraquidi (CSF).
De fet, els tests de CSF no només són útils en diagnosi, sinó també en el pronòstic de la malaltia i el seu seguiment, la qual cosa és indispensable en l'avaluació d'assaigs clínics.
En aquest projecte, volem desenvolupar noves plataformes de biomarcadors pel diagnòstic diferencial de les NDs.
Per una banda, implementarem una tecnologia fluorimètrica multiplex per a quantificar simultàniament 6 biomarcadors, que es construirà mitjançant la incorporació de dos nous biomarcadors a una plataforma tetra-plex que hem desenvolupat recentment.
Amb aquesta millora, esperem millorar la discriminació de NDs específiques que actualment no tenen biomarcadors de fluid robustos.
Per altra banda, pretenem implementar assaigs de seeding per l'alfa-sinucleïna i la tau de CSF, dos proteïnes que quan es mal-pleguen contribueixen a la patogènesi de vàries NDs.
Aquests assaigs es basaran en la real-time quacking induced-conversion (RT-QuIC), una tècnica que ofereix unes característiques diagnòstiques excel·lents, amb una alta sensitivitat i una quasi perfecta especificitat.
Finalment, el refinament de la precisió de cada biomarcador s'aconseguirà mitjançant biologia de sistemes i aproximacions de machine learning supervisat.
Les dades generades també s'integraran amb dades demogràfiques, genètiques i clíniques per produir informació més consistent, acurada i útil que la que s'obté només amb les dades d'un sol biomarcador.
Així doncs, esperem que mentre que el nostre projecte proporcionarà avenços tecnològics en matèria de nous tests de biomarcadors, els nostres resultats també constituiran una passa endavant en la aplicació d'informació individual de cada pacient pel que fa a biomarcadors de NDs, la qual cosa és particularment oportuna en l'era de la medicina personalitzada.